section_heading: U videoigrama
paragraph_text: Kada igrač napokon pronađe Raikoua, njegovo samo hvatanje postaje izazov. Igrač bi ga trebao oslabiti što je prije moguće, jer će Raikou nakon svakog kruga pokušati pobjeći. Uz to, Raikou zna tehniku Rike (Roar), koja mu pomaže da pobjegne ako je na njemu izvršen napad koji onemogućuje bježanje, poput Podmuklog pogleda (Mean Look) ili Blokiranja (Block). Ipak, ako Raikou upotrijebi Riku, u potpunosti nestaje s karte. Na sreću, Raikou zadržava svu primljenu štetu i status efekte koje je zadobio iz zadnjeg susreta te će naposljetku imati dovoljno nanesene štete da ga se lakše može uhvatiti.